ระเบียบคณะกรรมการค่าจ้างว่าด้วยการได้มาและการพ้นจากตําแหน่งของคณะอนุกรรมการพิจารณาอัตราค่าจ้างขั้นต่ําจังหวัดพ.ศ. 2552--------------------------------------- โดยที่มาตรา 84 แห่งพระราชบัญญัติคุ้มครองแรงงาน พ.ศ. 2541 ซึ่งแก้ไขเพิ่มเติมโดยพระราชบัญญัติคุ้มครองแรงงาน (ฉบับที่ 3) พ.ศ. 2551 กําหนดให้คณะกรรมการค่าจ้างมีอํานาจแต่งตั้งคณะอนุกรรมการเพื่อพิจารณาหรือปฏิบัติอย่างหนึ่งอย่างใดตามที่คณะกรรมการค่าจ้างมอบหมายได้ ดังนั้น เพื่อให้การแต่งตั้งคณะอนุกรรมการพิจารณาอัตราค่าจ้างขั้นต่ําจังหวัดเป็นไปอย่างเหมาะสม คณะกรรมการค่าจ้างจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการค่าจ้างว่าด้วยการได้มาและการพ้นจากตําแหน่งของคณะอนุกรรมการพิจารณาอัตราค่าจ้างขั้นต่ําจังหวัด พ.ศ. 2552"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบคณะกรรมการค่าจ้างว่าด้วยคณะอนุกรรมการอัตราค่าจ้างขั้นต่ําจังหวัด พ.ศ. 2547ข้อ ๔ ในระเบียบนี้ "องค์การนายจ้าง" หมายความว่า สมาคมนายจ้าง สหพันธ์นายจ้าง และสภาองค์การนายจ้างที่จัดตั้งขึ้นตามกฎหมายว่าด้วยแรงงานสัมพันธ์ "องค์การลูกจ้าง" หมายความว่า สหภาพแรงงาน สหพันธ์แรงงาน และสภาองค์การลูกจ้างที่จัดตั้งขึ้นตามกฎหมายว่าด้วยแรงงานสัมพันธ์ข้อ ๕ ในการแต่งตั้งคณะอนุกรรมการพิจารณาอัตราค่าจ้างขั้นต่ําจังหวัดในแต่ละจังหวัดเพื่อปฏิบัติหน้าที่ตามที่คณะกรรมการค่าจ้างมอบหมาย ให้คณะอนุกรรมการประกอบด้วยอนุกรรมการฝ่ายรัฐบาล ฝ่ายนายจ้าง และฝ่ายลูกจ้าง ฝ่ายละเท่ากัน จํานวนรวมกันไม่เกินสิบห้าคน คณะอนุกรรมการตามวรรคหนึ่งมีผู้ว่าราชการจังหวัดเป็นประธานอนุกรรมการ และแรงงานจังหวัดเป็นอนุกรรมการและเลขานุการข้อ ๖ อนุกรรมการพิจารณาอัตราค่าจ้างขั้นต่ําจังหวัดซึ่งเป็นฝ่ายนายจ้างและฝ่ายลูกจ้างต้องมีคุณสมบัติและไม่มีลักษณะต้องห้าม ดังต่อไปนี้ (1) มีสัญชาติไทย (2) มีอายุตั้งแต่ยี่สิบห้าปีขึ้นไป (3) เป็นผู้มีความเลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุข (4) เป็นนายจ้างซึ่งประกอบกิจการในจังหวัดนั้น และในกรณีที่นายจ้างเป็นสมาชิกขององค์การนายจ้างต้องมีหนังสือรับรองการเป็นสมาชิกจากองค์การนายจ้างนั้น หรือ เป็นลูกจ้างในสถานประกอบกิจการในจังหวัดนั้นซึ่งไม่มีอํานาจหน้าที่ทําการแทนนายจ้างสําหรับกรณีการจ้าง การให้บําเหน็จ หรือการเลิกจ้าง และในกรณีที่ลูกจ้างเป็นสมาชิกขององค์การลูกจ้างต้องมีหนังสือรับรองการเป็นสมาชิกจากองค์การลูกจ้างนั้น (5) ไม่เป็นบุคคลล้มละลาย คนไร้ความสามารถ หรือคนเสมือนไร้ความสามารถ (6) ไม่เป็นกรรมการค่าจ้าง อนุกรรมการสรรหา อนุกรรมการพิจารณาอัตราค่าจ้างขั้นตํ่ากรุงเทพมหานคร หรืออนุกรรมการพิจารณาอัตราค่าจ้างขั้นต่ําจังหวัดในจังหวัดอื่น (7) ไม่เคยต้องโทษจําคุกโดยคําพิพากษาถึงที่สุดให้จําคุก เว้นแต่ในความผิดอันได้กระทําโดยประมาท หรือความผิดลหุโทษข้อ ๗ การได้มาซึ่งอนุกรรมการฝ่ายรัฐบาล เพื่อแต่งตั้งเป็นอนุกรรมการพิจารณาอัตราค่าจ้างขั้นต่ําจังหวัด ให้แรงงานจังหวัดเสนอรายชื่อของหัวหน้าส่วนราชการในจังหวัดนั้น เพื่อให้ผู้ว่าราชการจังหวัดเป็นผู้พิจารณาคัดเลือกตามที่เห็นสมควรข้อ ๘ การได้มาซึ่งอนุกรรมการฝ่ายนายจ้างและฝ่ายลูกจ้าง เพื่อแต่งตั้งเป็นอนุกรรมการพิจารณาอัตราค่าจ้างขั้นต่ําจังหวัด ให้ปลัดกระทรวงแรงงานแจ้งให้สภาองค์การนายจ้างและสภาองค์การลูกจ้างทุกแห่งทราบ เพื่อเสนอรายชื่อนายจ้างและลูกจ้างซึ่งเป็นสมาชิกในจังหวัด ไม่เกินองค์การละสามคนเพื่อสมัครเข้ารับการคัดเลือก ณ สํานักงานสวัสดิการและคุ้มครองแรงงานจังหวัดและให้สวัสดิการและคุ้มครองแรงงานจังหวัดประกาศเชิญชวนให้ สหพันธ์นายจ้าง สมาคมนายจ้าง สหพันธ์แรงงาน สหภาพแรงงาน นายจ้างและลูกจ้างในจังหวัดนั้น ๆ สมัครเข้ารับการคัดเลือกด้วยข้อ ๙ เมื่อมีผู้สมัครตามข้อ 8 แล้วให้สวัสดิการและคุ้มครองแรงงานจังหวัดตรวจสอบคุณสมบัติผู้สมัคร และส่งรายชื่อผู้สมัครพร้อมทั้งเอกสารหลักฐานที่เกี่ยวข้อง (ถ้ามี) ให้แก่คณะอนุกรรมการสรรหาที่คณะกรรมการค่าจ้างแต่งตั้ง คณะอนุกรรมการสรรหาประกอบด้วย อนุกรรมการฝ่ายรัฐบาล ฝ่ายนายจ้างและฝ่ายลูกจ้างตามจํานวนที่คณะกรรมการค่าจ้างเห็นสมควร โดยมีรองผู้ว่าราชการจังหวัดเป็นประธานอนุกรรมการและสวัสดิการและคุ้มครองแรงงานจังหวัดเป็นอนุกรรมการและเลขานุการข้อ ๑๐ ให้คณะอนุกรรมการสรรหาตรวจสอบคุณสมบัติของผู้สมัครและทําการคัดเลือกอนุกรรมการฝ่ายนายจ้างและฝ่ายลูกจ้างเพื่อแต่งตั้งเป็นคณะอนุกรรมการพิจารณาอัตราค่าจ้างขั้นต่ําจังหวัดโดยให้พิจารณา ดังนี้ (1) อนุกรรมการฝ่ายนายจ้างและฝ่ายลูกจ้างซึ่งได้รับการคัดเลือก เพื่อแต่งตั้งเป็นอนุกรรมการพิจารณาอัตราค่าจ้างขั้นต่ําจังหวัด ต้องไม่มาจากสถานประกอบกิจการเดียวกัน ยกเว้นอนุกรรมการฝ่ายลูกจ้างที่มาจากองค์การลูกจ้าง (2) อนุกรรมการฝ่ายนายจ้างและฝ่ายลูกจ้างซึ่งได้รับการคัดเลือกเพื่อแต่งตั้งเป็นอนุกรรมการพิจารณาอัตราค่าจ้างขั้นต่ําจังหวัด ต้องมาจากหลากหลายประเภทกิจการยกเว้นจังหวัดนั้น ๆ มีสถานประกอบกิจการไม่มากนัก (3) ผู้สมัครที่มาจากสภาองค์การนายจ้างและสภาองค์การลูกจ้างในจังหวัดนั้น ให้ได้รับการพิจารณาคัดเลือกรวมอยู่ด้วย (4) ผู้สมัครที่มาจากสหพันธ์นายจ้าง สมาคมนายจ้าง สหพันธ์แรงงาน และสหภาพแรงงานในจังหวัดนั้น ให้ได้รับการพิจารณาคัดเลือกรวมอยู่ด้วย เมื่อคณะอนุกรรมการสรรหาได้พิจารณาคัดเลือกผู้สมัครซึ่งเป็นอนุกรรมการฝ่ายนายจ้างและฝ่ายลูกจ้างเสร็จแล้วให้นํารายชื่ออนุกรรมการฝ่ายนายจ้างและฝ่ายลูกจ้างพร้อมกับรายชื่ออนุกรรมการฝ่ายรัฐบาลซึ่งผู้ว่าราชการจังหวัดได้คัดเลือกแล้วเสนอให้คณะกรรมการค่าจ้างพิจารณาแต่งตั้งเป็นคณะอนุกรรมการพิจารณาอัตราค่าจ้างขั้นต่ําจังหวัดต่อไป ผู้สมัครที่มีคุณสมบัติครบถ้วนและไม่มีลักษณะต้องห้ามตามข้อ 6 แต่ไม่ได้รับการคัดเลือกเพื่อแต่งตั้งเป็นอนุกรรมการฝ่ายนายจ้างและฝ่ายลูกจ้างตามวรรคหนึ่ง ให้ขึ้นบัญชีเป็นอนุกรรมการสํารองข้อ ๑๑ อนุกรรมการพิจารณาอัตราค่าจ้างขั้นต่ําจังหวัดซึ่งเป็นฝ่ายนายจ้าง และฝ่ายลูกจ้างพ้นจากตําแหน่งเมื่อ (1) ตาย (2) ลาออก (3) ขาดคุณสมบัติหรือมีลักษณะต้องห้ามตามที่กําหนดไว้ในข้อ 6 (4) คณะกรรมการค่าจ้างมีมติให้ออกเนื่องจากขาดการประชุมสามครั้งติดต่อกัน โดยไม่มีเหตุอันควร (5) ได้รับโทษจําคุกโดยคําพิพากษาถึงที่สุดให้จําคุก เว้นแต่เป็นโทษสําหรับความผิดที่ได้กระทําโดยประมาทหรือความผิดลหุโทษ ในกรณีที่อนุกรรมการพิจารณาอัตราค่าจ้างขั้นต่ําจังหวัดซึ่งเป็นฝ่ายนายจ้างหรือฝ่ายลูกจ้างพ้นจากตําแหน่งตามวรรคหนึ่ง ให้แรงงานจังหวัดเสนอชื่ออนุกรรมการสํารองตามข้อ 10 วรรคสาม โดยให้นําหลักเกณฑ์ตามข้อ 10 วรรคหนึ่ง มาใช้โดยอนุโลมเพื่อแต่งตั้งเป็นอนุกรรมการพิจารณาอัตราค่าจ้างขั้นต่ําจังหวัดแทน ในกรณีไม่มีอนุกรรมการสํารอง ให้แรงงานจังหวัดแจ้งสวัสดิการและคุ้มครองแรงงานจังหวัดเพื่อดําเนินการสรรหาอนุกรรมการฝ่ายนายจ้างหรือฝ่ายลูกจ้างในการแต่งตั้งเป็นอนุกรรมการพิจารณาอัตราค่าจ้างขั้นต่ําจังหวัดแทนตําแหน่งที่ว่าง ทั้งนี้ ให้นําความในข้อ 6 ข้อ 8 ข้อ 9 และข้อ 10 มาใช้บังคับโดยอนุโลมข้อ ๑๒ ระเบียบนี้ไม่ใช้ในการแต่งตั้งคณะอนุกรรมการพิจารณาอัตราค่าจ้างขั้นต่ํากรุงเทพมหานครข้อ ๑๓ ให้ประธานกรรมการค่าจ้างรักษาการตามระเบียบนี้ผู้มีอํานาจลงนาม - ประกาศ ณ วันที่ 21 ตุลาคม พ.ศ. 2552 สมชาย ชุ่มรัตน์ปลัดกระทรวงแรงงานประธานกรรมการค่าจ้าง